Diari Oficial de la Generalitat Valenciana


Sumari del DOGV 3363, del 02-11-1998 (1998/8579)

ORDRE de 28 de setembre de 1998, de la Conselleria d'Agricultura, Pesca i Alimentació, per la qual es crea la comarca vitícola les Useres-Vilafamés (Castelló), a l'efecte del reconeixement del dret a la utilització d'aquesta menció geogràfica en vins de taula.
--------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1998/09/28/(1)/dof/vci/html**

### Dades del document

Número de DOGV
:   3363

Data del DOGV
:   02-11-1998

Secció del DOGV
:   I. DISPOSICIONS GENERALS

Número del document
:   1998/8579


Data del document
:   28-09-1998

Organisme emissor
:   Conselleria d'Agricultura, Pesca i Alimentació

Tipus de document
:   Ordre

ORDRE de 28 de setembre de 1998, de la Conselleria d'Agricultura, Pesca i Alimentació, per la qual es crea la comarca vitícola les Useres-Vilafamés (Castelló), a l'efecte del reconeixement del dret a la utilització d'aquesta menció geogràfica en vins de taula. [1998/X8579]
  
La disposició addicional de l'Ordre d'11 de desembre de 1986, del Ministeri d'Agricultura, Pesca i Alimentació, per la qual s'estableixen les regles d'utilització de noms geogràfics i de la menció «vi de la terra» en la designació dels vins de taula, reconeix la competència de les comunitats autònomes per a la modificació dels annexos I i II, i també de l'annex 2 de l'Ordre d'1 d'agost de 1979, del ministeri esmentat, per la qual es reglamenta l'ús de les indicacions relatives a la qualitat, edat i maduració dels vins.
  
La direcció territorial d'aquesta Conselleria a Castelló, mitjançant un informe raonat i a petició del sector vitivinícola interessat, ha sol·licitat la creació de la comarca vitivinícola que encapçala aquesta ordre, raó per la qual, fent ús de les facultats que tinc atribuïdes,
  
ORDENE
  
Article 1
  
Es crea la comarca vitivinícola les Useres-Vilafamés en la província de Castelló, dins de la Comunitat Valenciana, integrada en la denominada Regió Llevantina mencionada en les ordres d'1 d'agost de 1979, 11 de desembre de 1986 i 7 de gener de 1998, del Ministeri d'Agricultura, Pesca i Alimentació, a l'efecte de la utilització de la menció geogràfica esmentada en vins de taula.
  
Article 2
  
Àmbit geogràfic: aquesta comarca vitivinícola inclou els termes municipals següents: Benlloch, Cabanes, les Useres, Sierra Engarcerán, Vall d'Alba, Vilafamés i Vilanova d'Alcolea.
  
Article 3. Varietats
  
- Principals: blanques: macabeu.
  
Negres: embolicaire (també coneguda localment com a bonicaire), garnatxa negra, garnatxa tintorera, monastrell i primerenca.
  
- Complementàries: blanques: merseguera (també coneguda localment com a escanyavella).
  
Article 4
  
Tipus de vi: negres, rosats i blancs.
  
Article 5
  
Graduació alcohòlica natural mínima: 11% de volum, qualsevol que siga el tipus de vi.
  
DISPOSICIONS ADDICIONALS
  
Primera
  
Aquesta ordre vigeix des de l'endemà de la publicació en el Diari Oficial de la Generalitat Valenciana.
  
Segona
  
Aquesta ordre es notificarà al Ministeri d'Agricultura, Pesca i Alimentació perquè en prenga coneixement i la ratifique.
  
València, 28 de setembre de 1998
  
La consellera d'Agricultura, Pesca i Alimentació,


Còpia Permalink ELI